Man City jevalwaw lil player ta' 17-il sena Manchester City huma ferm viċin li jiksbu s-servizzi tal-winger ta' Estudiantes, Dario Sarmiento. Minkejja l-etá tenera ta' 17-il sena, dan il-player qed jispikka ferm ma' dan it-tim mill-Arġentina. Fil-fatt huwa lagħab disa' darbiet matul dan l-istaġun u ħafna qed jgħidu li se jkun il-winger tal-futur mal-Albiceleste. Sadaninttant Sarmiento se jibqa' jilgħab f'Estadio Jorge Luis Hischi sas-sajf li ġej u eventwalment jingħaqad mas-Citizens. Dan il-player li twieled f'belt viċin Buenos Aires, diġa' lagħab mat-tim nazzjonali Arġentin fil-kategorija ta' taħt is-17-il sena u saħansitra qed jiġi kkumparat ma' Lionel Messi minħabba l-istil ta' logħob li għandu.